stanford-oval/wikipedia huggingface dataset:
Arthur Crispien
Elämäkerta

Crispien syntyi Königsbergissä 4. marraskuuta 1875. Hänen isänsä oli seinämaalari August Crispien ja äiti Franziska Laczinski. Nuoruudessaan Crispien oli seinämaalarin oppipoikana, mutta hänestä tuli teatterilavasteiden maalari hänen käytyään taidelukiota. Vuonna 1894 hän liittyi sosiaalidemokraattiseen puolueeseen ja ammattiyhdistysliikkeeseen.
Vuosina 1902–1914 Crispien toimi useiden sosiaalidemokraatteja kannattavien lehtien päätoimittajana, joista viimeinen oli Stuttgartissa julkaistu Schwäbische Tagwacht. Hän menetti päätoimittajan tehtävänsä ensimmäisen maailmansodan alettua, sillä vastusti pasifistina sitä, että sosiaalidemokraattinen puolue tuki sotatoimia. Hänet otettiin myöhemmin vuonna 1916 asepalvelukseen.
Vuonna 1917 Crispien liittyi itsenäisen sosiaalidemokraattisen puolueen (saks. Unabhängige Sozialdemokratische Partei Deutschlands, USPD) jäseneksi. Hän toimi vuoden 1918 vallankumouksen jälkeen Württembergin vallankumoushallituksen sisäministerinä ja ministeripresidentin sijaisena. Hän oli 1920-luvulla mukana tukemassa USPD:n liittymistä takaisin sosiaalidemokraattisen puolueen osaksi, ja kun tämä toteutui, hänestä tuli Hermann Müllerin ja Otto Welsin rinnalla puolueen johtaja sekä valtiopäivien jäsen.
Crispien muutti Sveitsiin Saksan valtiopäivätalon tuhopolton jälkeen helmikuussa vuonna 1933. Hän jatkoi siellä työskentelyä poliittisissa tehtävissä, muun muassa Sopaden eli Saksan sosiaalidemokraattisen puolueen pakolaishaaran jäsenenä ja Sveitsin edustajana.
Toisen maailmansodan alettua Crispien osallistui aktiivisesti juutalaisten ja poliittisista syistä vainottujen pakolaisten auttamiseen. Vuonna 1945 hän osallistui lisäksi Montreux’ssa järjestettyyn pakolaisuutta käsitelleeseen kokoukseen.
Crispien kuoli Bernissä Sveitsissä 29. marraskuuta 1946.
Perhe

Crispien avioitui vuonna 1897 Berta Ranglackin kanssa. Heille syntyi kolme lasta.
Aiheesta muualla

Kuvia tai muita tiedostoja aiheesta Arthur Crispien Wikimedia Commonsissa
Vapaa osake

Vapaa osake tarkoitti Suomessa aiemmin osaketta, jossa ei ollut ulkomaalaisrajoitusta. Vapaan osakkeen vastakohta oli sidottu osake. Vapaita osakkeita merkittiin pörssilistalla tunnuksella V. Vapaan osakkeen merkkinä oli myös osakeantilipussa oleva kirjain U. Vapaat osakkeet olivat vapaasti sekä suomalaisten että ulkomaalaisten omistettavissa. Yhtiöllä sai tavallisesti olla vapaita osakkeita sai olla enintään 20 % äänivallasta. Tästä oli kuitenkin poikkeuksia.
1980-luvulla vapaiden osakkeiden pörssikurssit nousivat sidottuja osakkeita nopeammin, kun ulkomaalaiset kiinnostuivat niistä. Ulkomaalaisrajoitus kumottiin vuoden 1993 alusta.
Atomic County

Atomic County on O.C.:ssa esiintyvä kuvitteellinen sarjakuva, jonka on piirtänyt Seth Cohen (Adam Brody). Hänen ystävänsä Zach Stevens (Michael Cassidy) auttoi. Atomic County on esiintynyt aktiivisesti O.C.:n toisen tuotantokauden jaksoissa siitä lähtien, kun Zach ehdotti Sethille, että hän voisi tehdä oman sarjakuvan.
Historia

Atomic County syntyi, kun Seth Cohen piirsi luonnoksia koulussa. Kun Zach Stevens näki Sethin luonnokset, hän ehdotti, että Seth voisi alkaa tehdä omaa sarjakuvaa.
Seth sai hermoromahduksen Sarjakuvafirman (WildStormin) tapaamisessa, koska he eivät saaneet sopimusta aikaan sarjakuva-albumista. Myöhemmin, kun Carter Buckley näkee Sethin piirrokset, hän järjestää pojille toisen mahdollisuuden solmia sopimus. Tämä toinen tapaaminen menee todella hyvin, ja pojat allekirjoittavat sopimuksen julkaista sarjakuvakirjan Sethin piirroksista.
Atomic County esiintyi vielä kerran 4. tuotantokauden alussa, jolloin Seth teki numeron Kid Chinon Ryan Atwoodin alkuperästä joka perustui tosiasioihin, mutta tarina oli erilainen, sillä Sethillä oli supervoimia ja puvut olivat erilaiset. Mukana oli mm. Ryanin tulo Newportiin, Ryanin ja Sethin ystävystyminen sekä Ryanin ja Sethin tappelu Luke Wardia ja muita vesipallon pelaajia vastaan.
Sarjakuvan henkilöt

Suluissa on henkilön nimi O.C.:ssa.
Ironisti (Seth Cohen)
Kid Chino (Ryan Atwood)
Little Miss Vixen (Summer Roberts)
Cosmo-tyttö (Marissa Cooper)
Demonivesipallon pelaajat (Luke Ward, toinen Zach Stevens ja muut vesipallon pelaajat)
Aiheesta muualla

Atomic County | The O.C. Comic Book Story (Arkistoitu – Internet Archive) (englanniksi)
The O.C Wikia[vanhentunut linkki] (englanniksi)
Vapaa pelaaja

Vapaa pelaaja eli niin sanottu vapaa agentti (engl. free agent) on ammattimaisessa joukkueurheilussa pelaaja, joka on vapaa siirtymään seurasta toiseen ilman seurojen välistä siirtokorvausta ja muutoin entisen seuransa estämättä. Yleensä tällaisessa tilanteessa pelaajan entinen seura on vapauttanut pelaajan sopimuksestaan tai sopimus on umpeutunut.
Joissain sarjoissa siirtymiselle on asetettu aikarajoituksia. Esimerkiksi jääkiekkosarja NHL:ssä vapaan pelaajan on tehtävä sopimus uuden seuransa kanssa ennen joulukuun alkua voidakseen edustaa seuraa virallisissa otteluissa vielä saman kauden aikana. Eurooppalaisissa jalkapallosarjoissa kaikki pelaajasiirrot tapahtuvat niin sanottujen siirtoikkunoiden aikana. Syksystä kevääseen pelattavissa sarjoissa siirtoikkunat ovat auki tammikuussa kauden ollessa puolivälissä ja heinä–elokuussa kauden päätyttyä. Useissa sarjoissa on kokonaan sopimuksettomille pelaajille muitakin siirtoaikoja.
Vanja Radovanović

| Vanja Radovanović |
| --- | --- |

Henkilötiedot
Syntynyt: 28. lokakuuta 1982 (ikä 41) Belgrad, Jugoslavia
Ammatti:  laulaja, lauluntekijä
Muusikko
Aktiivisena:  2004–
Tyylilajit:  pop
Soittimet:  laulu, kitara
  [ Muokkaa Wikidatassa ] [ ohje ]  
Vanja Radovanović (monte. Вања Радовановић) (s. 28. lokakuuta 1982 Belgrad, Jugoslavia), on montenegrolainen laulaja ja lauluntekijä. Hän edusti Montenegroa vuoden 2018 Eurovision laulukilpailussa kappaleella "Inje". Vuonna 2006 hän osallistui Beovizijassa kappaleella "Kad me jednom za te ne bude" ja sijoittui sijalle 21.
Diskografia

Priĉaj dodirom (2008)
Svi životi moji (2016)
Käännös suomeksi
Valkkisjärvi (Laitilan Leinmäki)

| Valkkisjärvi |
| --- | --- |
Valtiot:  Suomi 
Paikkakunta:  Laitila 
Koordinaatit:  60°53′36″N, 21°53′35″E
Vesistöalue ja valuma-alueen tietoja
Laskujoki:  oja Pahkajärveen 
Järvinumero:  32.003.1.006
Mittaustietoja
Pinnankorkeus:  38,8 m 
Rantaviiva:  1,717 km 
Pinta-ala:  11,804 ha  
 fiValkkisjärvi 
Valkkisjärvi on Varsinais-Suomessa Laitilan Leinmäellä oleva järvi, joka kuuluu Sirppujoen vesistön Pahkajärvenojan valuma-alueeseen.
Laitilassa on toinenkin Valkkisjärvi.
Maantiede

Järven pinta-ala on 12 hehtaaria ja se on 600 metriä pitkä ja 300 metriä leveä. Siihen laskee vieresten soiden ojia, joista yksi tuo Lapsjärven vesiä. Järven luusua sijaitsee järven pohjoisrannalla, josta saa alkunsa 1,3 kilometriä pitkä laskuoja Pahkajärveen.
Järvellä on 1,7 kilometriä rantaviivaa ja sen ranta on pääosin kallio- ja moreenipohjaista metsämaastoa, joka on paikoin soistunutta. Rannat ovat avosuota ja niille on rakennettu kaksi loma-asuntoa, joille johtaa tiet Laitilasta. Luusuan lähellä sijaitsee pieni saari.
Luonnontila

Järvi on säilynyt lähes luonnontilaisena.
Aïrin ja Ténérén luonnonsuojelualue

Aïrin ja Ténérén luonnonsuojelualue kartalla.
| --- | --- |
Sijainti:  Niger
Pinta-ala:  64 564 km²
| --- | --- |
Tyyppi:  Luonnonpuisto 
Perustettu:  1988
Luokitus:  Maailmanperinnön aieluettelon kohde (d) (26. toukokuuta 2006) 
Kävijämäärä:  4 000 (2000)
muokkaa - muokkaa wikitekstiä - muokkaa Wikidataa
Aïrin ja Ténérén luonnonsuojelualue on kansallinen luonnonsuojelualue Nigerissä. Siihen kuuluu Aïrvuoriston itäinen ja Ténérén aavikon läntinen osa. Sen sisällä on vielä lisäksi erillinen mendesinantiloopin suojelualue. Suojelualue perustettiin 1988, ja Unescon maailmanperintöluetteloon se lisättiin 1991. Alueella on monipuolinen lajisto, jossa elää monia kasvi- ja eläinlajeja, jotka eivät ole Saharan alueen lajeja vaan ovat kotoisin esimerkiksi Välimereltä tai Sahelista.
Sijainti ja maantiede

Aïrin ja Ténérén luonnonsuojelualue sijaitsee Saharan keskisissä eteläosissa, Nigerin pohjoisosien keskiosissa. Sen sisällä on vielä erillinen mendesinantiloopin suojelualue. Niiden yhteispinta-ala on noin 77 354 neliökilometriä. Siitä Aïrin ja Ténérén luonnonsuojelualueen ala on 64 564 neliökilometriä.
Kaksi viidesosaa luonnonsuojelualueesta käsittää Aïrvuoriston luoteisosan ja loput siitä on Ténéré-aavikon länsiosassa.
Ilmasto

Luonnonsuojelualueen ilmasto on kuuma ja kuiva mannerilmasto. Sen ilmastoon vaikuttaa voimakkaasti pasaatituulten kohtaamisvyöhyke, jonka takia tuulet puhaltavat pääosin pohjoisesta ja idästä. Alueella voidaan erottaa syys–helmikuun viileä kausi, maalis–kesäkuun kuuma kausi ja kesä–syyskuun kostea kausi.
Sateet ovat hajanaisia ja vaikeasti ennustettavia. Sadanta vähenee siirryttäessä pohjoiseen ja itään. Orografisen sateen takia Aïrvuorilla sataa enemmän kuin alueen muissa osissa, keskimäärin 75 millimetriä vuodessa. Ténéréssä keskimääräinen sadanta on 20 millimetriä vuodessa, mutta itäisessa osassa saattaa sataa vain muutama millimetri 20 vuodessa.
Luonto

Luonnonsuojelualueelta on löytynyt yli 350 kasvilajia. Aïrvuoristo on kasvitieteellisesti enklaavi, jossa on Saharan keskellä sudanilaisen savannin ja Välimeren alueen lajeja. Vaikka sadanta onkin matala, niin valunta keskittyy usein vadeihin tai väliaikaisiin vesialtaisiin. Niihin on muodostunut metsää, jossa on jopa galleriametsää ja alikasvosta. Ténérén puolella ei puolestaan ole oikeastaan ollenkaan kasvillisuutta.
Syrjäisyytensä ansiosta Aïrvuoristossa elää merkittäviä määriä monia uhanalaisia lajeja. Kaikkiaan alueelta on löytynyt 40 nisäkäs-, 165 lintu- ja 18 matelijalajia sekä yksi sammakkoeläinlaji. Alueelta löytyy sekä Saharan että Sahelin lajistoa. Siellä on muun muassa usean harvinaisen Saharan sorkkaeläimen populaatioita. Sitä kautta kulkee myös noin 85 lajia palearktisen alueen muuttolintuja ja kostean kauden aikana useita afrotrooppisen alueen muuttolintuja etelästä.
Suojelu

Aïrin ja Ténérén luonnonsuojelualue perustettiin 1988, vaikka aluetta oli hallinnoinut hallituksen metsänhoitajat jo vuodesta 1981.
Alue listattiin vuonna 1991 Unescon maailmanperintöluetteloon ja heti seuraavana vuonna vaarantuneiden maailmanperintökohteiden listalle. Tämä johtui alueen poliittisesta epävakaudesta ja paikallisten asukkaiden erimielisyydestä.
Valkeajärvi (Jaaman piiri)

Valkeajärvi (ven. Бе́лое о́зеро, Beloje ozero) on järvi Venäjällä Leningradin alueen Jaaman piirin Laukaansuun kunnassa. Se sijaitsee Kurkolanniemen keskiosassa. Matala ja hiekkapohjainen, vedeltään kirkas Valkeajärvi laskee Pärspäänjärveen pienen puron kautta. Järven pinta-ala on 3,2 neliökilometriä ja valuma-alueen laajuus 9,2 neliökilometriä.
Järven länsipäässä on aikoinaan sijainnut inkerikkojen asuttama Hamalan kylä. Nykyään alue kuuluu Kurkolanniemen rauhoitusalueeseen.
Aiheesta muualla

Valkeajärvi Venäjän vesistörekisterissä (venäjäksi)
Atomica

| Atomica |
| --- | --- |

Ohjaaja:  Dagen Merrill
Käsikirjoittaja:   Kevin Burke  Fred Fernandez-Armesto  Adam Gyngell 
Tuottaja:   Jaime Burke  Vahan Paretchan 
Säveltäjä:  Christian Davis
Kuvaaja:  Timothy A. Burton
Leikkaaja:   Joseph Ettinger  Eric Frith 
Pääosat:   Dominic Monaghan  Tom Sizemore  Sarah Habel 
Valmistustiedot
Valmistusmaa:  Yhdysvallat
Tuotantoyhtiö:   Lifeboat Productions  Syfy Films 
Levittäjä:  Syfy
Ensi-ilta:   2017-03-1717. maaliskuuta 2017 (Yhdysvallat)  
Kesto:  81 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Atomica (alkuperäinen nimi Deep Burial) on vuonna 2017 ensi-iltansa saanut yhdysvaltalainen jännityselokuva, jonka on ohjannut Dagen Merrill. Sen ensi-ilta yhdysvalloissa oli 17. maaliskuuta 2017 ja se julkaistiin ladattavaksi 21. maaliskuuta 2017.
Näyttelijät

| 0 | 1 | 2 |
| --- | --- | --- |
|   Dominic Monaghan   | … |   Robinson   |
|   Tom Sizemore   | … |   Zek   |
|   Sarah Habel   | … |   Abby   |
Tuotanto

Atomica on Syfyn omistaman tuotantoyhtiö Syfy Filmsin toinen tuotos.
Aiheesta muualla

Atomica Internet Movie Databasessa (englanniksi)
Atomica Rotten Tomatoesissa. (englanniksi)
Vapaa kirjoittaminen

Vapaa kirjoittaminen on kirjoitustekniikka, jossa tekijä kirjoittaa jatkuvasti kiinnittämättä huomiota oikeinkirjoitukseen, kielioppiin tai aiheeseen. Vapaan kirjoittamisen tuloksena syntyy usein raakamateriaalia, joka ei ole käyttökelpoista, mutta joka auttaa kirjoittajia pääsemään yli itsekriittisyydestä. Vapaata kirjoittamista käyttävät pääasiassa kirjoitustaidon opettajat ja kaunokirjailijat. Tekniikan avulla voidaan myös koota alustavia ajatuksia ja ideoita kirjoituksen aiheesta.
Toisin kuin aivoriihi-menetelmää käytettäessä, jolloin ideat listataan, vapaassa kirjoittamisessa kirjoitetaan lauseita, jotka muodostavat kappaleita, mistä tahansa mieleen tulevasta aiheesta.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Free writing
Videopelivuosi 1973

Tämä artikkeli käsittelee vuoden 1973 videopelijulkaisuja ja videopelimaailman merkittäviä tapahtumia.
Tapahtumat

19. maaliskuuta: Kagemasa Kozukin 1969 perustamasta jukeboksien korjaus- ja vuokrausliikkeestä perustettiin Konami Industry Co., Ltd. valmistamaan viihdelaitteita pelihalleihin.
Toukokuu: Japanin Sapporossa perustettiin Hudson Soft Ltd. valmistamaan televiestintävälineitä ja taidevalokuvia.
Huomattavat julkaisut

Atari julkaisee sokkelopelin Gotcha.
Atari julkaisee Space Race -kolikkopelin.
Atari julkaisee parannetun version PONGista, kolikkopelin PONG Doubles, jossa on kaksi ylimääräistä pelaajaa.
Amerikabomber

| Amerikabomber |
| --- | --- |
Tyyppi:  pitkän kantaman strateginen pommikone
Alkuperämaa:   natsi-Saksa
Esitelty:  1942 (projekti)
Poistettu käytöstä:  1945 (Saksan antauduttua)
Tila:  ei tullut käyttöön
Pääkäyttäjät:  Luftwaffe
Amerikabomber (suom. Amerikkapommikone) oli natsi-Saksan ilmailuministeriön lentokoneprojekti, jonka tarkoituksena oli saada Luftwaffelle pitkän kantaman strateginen pommikone, jolla olisi voinut pommittaa Yhdysvaltoja.
Tausta

Natsi-Saksan valtakunnanmarsalkka Hermann Göring teki ensimmäiset luonnokset Yhdysvaltoihin yltävän pommikoneen vaatimuksista vuonna 1942, keskellä toista maailmansotaa. Göring oli jo ennen sotaa vuonna 1938 tuonut esiin idean pommikoneesta, joka pystyisi lentämään 4,5 tonnin pommikuorman kanssa Atlantin yli, pommittamaan Yhdysvaltojen itärannikon kaupunkeja, eritoten New Yorkia, ja palaamaan takaisin Eurooppaan. Hän oli kertonut, että Saksalta puuttuu kyky tähän ja olisi todella iloinen sellaisen saavuttamisesta. Luftwaffen pommituskyky perustui tuolloin vain lyhyiden ja keskipitkien matkojen tehtäviin Euroopassa.
Myös natsi-Saksan diktaattori Adolf Hitler havitteli Amerikabomberia, erityisesti kun Yhdysvallat oli liittynyt sotaan. Hänen tiedetään halunneen kostaa Saksan kaupunkien pommittaminen tuhoamalla Yhdysvaltojen kaupunkeja, erityisesti "näkemällä New York liekeissä". Saksalla oli suunnitelmia Yhdysvaltoja vastaan iskemään kykenevistä erilaista keinoista myös jo ennenkin sotaa.
Toisen maailmansodan loppua kohden Saksa oli suunnitellut useita "ihmeaseita" (Wunderwaffen), joista osa oli ajan teknologialla mahdottomia, täysin ylimitoitettuja tai muuten epärealistisia. Niiden tarkoitus oli auttaa yhä enemmän alakynteen jäävää maata taistelussa Yhdysvaltoja, Isoa-Britanniaa ja Neuvostoliittoa vastaan. Samaan aikaan Amerikabomberin kanssa kehitettiin myös Yhdysvaltoja vastaan iskemään kykenevää Silbervogel-avaruuslentokonetta, joka sekin oli tuohon aikaan melko epärealistinen projekti.
Suunnittelu

Amerikabomberin suunnitelma saatiin valmiiksi keväällä 1942 ja Saksan suurimmat lentokonevalmistajat saivat tehtäväkseen suunnitella omat ehdotuksensa pommikoneesta. Alkuperäisten vaatimusten mukaan pommikoneen piti pystyä lentämään edestakainen matka Yhdysvaltojen itärannikolle ja takaisin puolueettomaan Portugaliin kuuluvilta Azorien saarilta. Saksasta lähtöön verrattuna lähtö sieltä vähensi tarvittavan kantaman pituutta noin 1 300 kilometriä, tehden edestakaisesta matkasta 10 300 kilometerin pituisen. Vuonna 1943 Portugalin suopeus natseja kohtaan kuitenkin loppui ja se vuokrasi Azoreilta lentotukikohdan liittoutuneille.
Vuonna 1944 annettiin uudistetut vaatimukset, joiden mukaan pommikoneen tuli pystyä lentämään yli 11 000 kilometriä ja kantamaan yli 4 000 kilogramman pommikuorman. Lähtöpaikkana olisi voinut olla tukikohta vallatussa Ranskassa.
Ehdotukset > Tavanomaiset pommikoneet

Useat saksalaiset lentokonetehtaat suunnittelivat uusia tai jatkokehittelivät jo valmiita lentokoneita Amerikabomberin vaatimuksiin. Ajan teknologialla etenkin tarpeeksi pitkän kantaman saavuttaminen muodostui hankalaksi. Se vaati valtavasti polttoainetta ja nelimoottorisen koneen sijasta kuusimoottorinen alkoi vaikuttaa paremmalta. Uutta teknologiaa edustivat muun muassa suihkumoottorit, joita sisältyi osaan suunnitelmista.
Ehdotukset > Tavanomaiset pommikoneet > Messerschmitt Me 264

Messerschmitt Me 264 oli neljällä mäntämoottorilla varustettu meritiedustelu- ja pommikone. Koneen ensimmäinen versio teki ensilentonsa 23. joulukuuta 1942. Myöhemmissä malleissa joitain asioita parannettiin, esimerkiksi moottorit vaihdettiin toisiin. Kolme prototyyppiä rakennettiin, mutta ohjelma lopetettiin syyskuussa 1944, sillä projekti ei lukuisten ongelmien takia tuottanut ajoissa haluttua tulosta.
Ehdotukset > Tavanomaiset pommikoneet > Focke-Wulf Ta 400

Focke-Wulf Ta 400 kehitettiin vuosina 1941–1942 suunnitellusta Ta 300 -koneesta. Ta 400 olisi ollut varustettu kuudella tähtimäntämoottorilla, ja se olisi voinut kantaa mahdollisesti jopa 24 000 kilogrammaa pommeja eli valtavasti vaatimuksia enemmän. Ta 400:aa ei koskaan rakennettu, ja ilmailuministeriö lopetti projektin tukemisen liian kalliina lokakuussa 1943.
Ehdotukset > Tavanomaiset pommikoneet > Junkers Ju 390

Junkers Ju 390 kehitettiin Ju 290 -koneesta. Se oli varustettu kuudella tähtimäntämoottorilla. Kone teki ensilentonsa lokakuussa 1943, ja 26 konetta tilattiin, mutta projekti keskeytettiin kesällä 1944, jotta resursseja saatiin ohjattua kriittisempien sotatuotteiden valmistukseen.
Ehdotukset > Tavanomaiset pommikoneet > Heinkel He 277

Heinkel He 277 oli nelimoottorinen ja perustui He 177:n. Yhtään konetta ei saatu rakennettua valmiiksi, ja projekti lopetettiin keväällä 1944.
Ehdotukset > Kannettava pommittaja

Huckepack Projekt (suom. reppuselkäprojekti) oli suunnitelma, jonka mukaan modifioitu Dornier Do 217 oli tarkoitus kantaa Heinkel He 177 -pommikoneen päällä mahdollisimman kauas Atlantille ja sitten vapauttaa se pommitustehtävälle. Pommituksen jälkeen koneella olisi laskeuduttu lähellä rannikkoa mereen, josta odottava sukellusvene olisi poiminut miehistön kotimatkalle. Projekti hylättiin lopullisesti vuonna 1942, koska Kriegsmarine ei olisi suostunut lähettää U-venettään tehtävälle. Saksalaiset eivät myösään halunneet itsemurhatehtävälle.
Ehdotukset > Lentävät siivet

Muutamat suunnitelmat olivat lentävä siipi -tyyppisiä, joissa on etuja, kuten vähemmän ilmanvastusta ja vaikeampi tutkahavaittavuus. Tällainen kone olisi todennäköisesti pystynyt erittäin pitkään kantamaan, ja se olisi ollut vaikea torjuttava. Toisaalta ajan teknologialla sellaista olisi ollut vaikea saada toimimaan.
Ehdotukset > Lentävät siivet > Messerschmitt Me P.08.01

Messerschmitt P.08.01 oli Messerschmittin jo vuonna 1941 suunnittelema lentävä siipi -tyyppinen monitoimikone, jota olisi voinut käyttää Amerikabomberina. Koneessa olisi ollut neljä mäntämoottoria ja yksi vertikaalinen vakain. Kone jäi kuitenkin vain suunnitelmaksi, eikä sitä rakennettu.
Ehdotukset > Lentävät siivet > Horten H XVIII

Hortenin veljesten ehdotus oli Horten H XVIII (18), suuri lentävä siipi -tyyppinen pommikone, joka otti vaikutteita veljesten Horten Ho 229 -hävittäjäsuunnitelmasta. Kone olisi ollut varustettu kuudella turbojettisuihkumoottorilla. Myöhemmin veljekset pakotettiin suunnittelemaan pommikonetta Junkersin ja Messerschmittin insinöörien kanssa. Veljeksiä se ei miellyttänyt, koska ulkopuoliset insinöörit halusivat muuttaa suunnitelmaa muun muassa lisäämäällä sivuvaikaimen. Pettyneet veljekset suunnittelivat koneesta vielä B- ja C-mallitkin, mutta projektilta loppui aika vuonna 1945, eikä valmista syntynyt.
Ehdotukset > Lentävät siivet > Junkers EF 140

Kun Hortenin veljekset hylkäsivät H XVIII:n alkuperäisen mallin, jatkoi Junkers sen kehitystä omalla nimellään Junkers EF 140. Uudelleensuunniteltu kone säilytti alkuperäisen perusrakenteen, mutta siihen lisättiin suuri vertikaalinen vakainratkaisu. EF 140:tä ei rakennettu.
Projektin loppu

Saksan tilanne paheni jatkuvasti toisen maailmansodan loppua kohden. Neuvostoliiton joukot etenivät idästä, Yhdysvaltojen ja Britannian lännestä. Liittoutuneiden pommitusten vuoksi Saksan teollisuus kärsi pahasti, mikä hidasti aseiden, kuten Amerikabomberin, kehitystä. Monien lentokoneiden kehitystyöt keskeytettiin, koska ne olivat tilanteeseen nähden liian kalliita ja turhia. Käytettävissä olleet resurssit ohjattiin mieluummin heikkenevän armeijan tukemiseen kuin pitkän tähtäimen pommikoneprojektiin. Lopulta Saksa antautui toukokuussa 1945, ja vielä käynnissä olleet lentokoneiden kehitystyöt päättyivät viimeistään silloin.
Vaikka Amerikabomber olisi saatu käyttöön, ei muutamilla onnistuneilla pommituksilla Yhdysvaltoihin olisi todennäköisesti ollut vaikutusta sodan kulkuun. Hitaita pommikoneita olisi ollut helppo torjua, eikä yksi pommikuorma olisi tehnyt paljon tuhoa. Pommikoneen arvo olisikin jäänyt lähinnä propaganda-aseeksi, aiheuttamaan kauhua siviilien keskuudessa ja pakottamaan Yhdysvallat käyttämään resurssejaan omien alueidensa ilmapuolustukseen. Ainoa keino, jolla olisi todennäköisesti ollut vaikustusta sotaan, olisi ollut natsien kehittämien ydinaseiden käyttö Yhdysvalloissa. Tämä olisi aiheuttanut valtavaa tuhoa käytettynä itärannikon suuria kaupunkeja vastaan ja saattanut saada maan neuvottelemaan. Lukuisten ongelmien johdosta natsi-Saksan ydinohjelma oli kuitenkin lopetettu jo vuonna 1942.
Me 264:n prototyyppi.
Hylätty Ju 390.
He 277:n myöhempi mallinnos.
H XVIII taiteilijan mallinnoksessa.
Videopelivuosi 1972

Tämä artikkeli käsittelee vuoden 1972 videopelijulkaisuja ja videopelimaailman merkittäviä tapahtumia.
Tapahtumat

Atari, Inc. perustetaan.
Huomattavat julkaisut

Magnavox alkaa myydä liikkeissänsä Odysseyta. Mukana tulee ensimmäisenä strategiapelinä pidetty Invasion.
Atari julkaisee ensimmäisen kolikkopelinsä, Al Alcornin Pongin.
Gregory Yob ohjelmoi BASICillä suurtietokoneille pelin Hunt the Wumpus, joka on varhainen edeltäjä interaktiivista fiktiota edustaville videopeleille.
Don Daglow ohjelmoi Star Trekin PDP-10-suurtietokoneella Pomona Collegessa. Tämä ei ole sama peli kuin vuonna 1971 julkaistu Star Trek.
Valaan kääpiögalaksi

| Valaan kääpiögalaksi |
| --- | --- |
 Valaan kääpiögalaksi Hubble-avaruusteleskoopin kuva, Hubble Legacy Archive.
Epookki J2000
Muut nimet:  Cetus Dwarf Spheroidal; LEDA 3097691; LEDA 4689196; WHI B0023-11
Rektaskensio:  00 26 10.8
Deklinaatio:  -11 03 14
Punasiirtymä:  8
Tyyppi:  G
Kulmaläpimitta:  5.01 4.37 ~
Valaan kääpiögalaksi on kääpiösferoidigalaksi Valaskalan tähdistössä. Se sijaitsee noin 2,46 miljoonan valovuoden päässä maasta. Valaan kääpiögalaksi kuuluu Paikalliseen ryhmään. Kaikki galaksista havaittavissa olevat tähdet ovat punaisia jättiläisiä.